ভারত পাক যুদ্ধে পাকিস্তানের পাশে তুর্কি, শায়েস্তা করতে কী পদক্ষেপ নিল ভারত?

ওয়েবডেস্ক-ভারত পাক যুদ্ধে (India-Pakistan Conflict), পাকিস্তানের পাশে তুর্কি (Turkey)। এবার তুর্কির বিরুদ্ধে বড় পদক্ষেপ নিতে চলেছে ভারত। তুর্কি এভিয়েশন সংস্থার (Turkish Aviation Company)সঙ্গে সম্পর্ক ত্যাগ করার পথে এয়ার ইন্ডিয়া। স্পষ্ট বার্তা দিয়েছেন এয়ার ইন্ডিয়ার সিইও ক্যাম্বেল উইলসন (Air India CEO Campbell Wilson) ।

‘Turkish Technique’ বিশ্বের একটি অন্যতম বিমান পরিষেবা প্রধানকারী সংস্থা। দেশের ভাবাবেগকে সামনে রেখে এইবার এই সংস্থাটির সঙ্গে চুক্তি বাতিলের পথে ভারত। বোয়িং ৭৭৭ উড়ানের রক্ষণাবেক্ষণে দায়িত্বে ছিল এই সংস্থা।

এয়ার ইন্ডিয়ার সিইও এবং এমডি ক্যাম্পবেল উইলসন সংবাদমাধ্যমকে জানিয়েছেন, ‘Turkish Technique’ -এর সঙ্গে সম্পর্ক ছিন্ন করার পথে হাঁটছে এয়ার ইন্ডিয়া। সবার আগে দেশবাসীর ভাবাবেগ। আমরা জনগণের আবেগকে গুরুত্ব দিই। যদি এইভাবে ব্যবসা চালিয়ে যাওয়ার বিষয়ে কোনও অসুবিধা হয়, তা হলে আমরা বিকল্প পথ খুঁজে বের করব।’

উইলসন বলেন, আমাদের কিছু উড়ানের রক্ষণাবেক্ষণের কাজ সমাপ্ত। এর সঙ্গে কিছু উড়ানের রক্ষণাবেক্ষণের জন্য বিকল্প কোম্পানির কথা ভাবা হচ্ছে।’

আরও পড়ুন- ফের আলোচনা রাশিয়া-ইউক্রেনের, আদৌ কি থামবে যুদ্ধ?

এয়ার ইন্ডিয়ার বোয়িং ৭৭৭ উড়ানের রক্ষণাবেক্ষণ সহ মেরামতির কাজ বর্তমানে এয়ার ইন্ডিয়া ইঞ্জিনিয়ারিং সার্ভিসেস লিমিটেড দ্বারা পরিচালিত হয়। এর মধ্যে বেশ কিছু উড়ান আবুধাবি এবং সিঙ্গাপুরেও পাঠানো হচ্ছে।

এয়ার ইন্ডিয়ার আগে ইন্ডিগো তুরস্কের সঙ্গে সমস্ত সম্পর্ক ছিন্ন করেছে। এবার সেই পথে হাঁটতে চলেছে এয়ার ইন্ডিয়া। কেন্দ্রের নির্দেশের পরেই আগামী তিন মাসের মধ্যেই তুর্কির বিমান সংস্থার সঙ্গে চুক্তি বাতিল করে ইন্ডিগো।

ইন্ডিগোর ৪০০ বিমানের মধ্যে মাত্র দুটি তুরস্কের এয়ারলাইন্স থেকে লিজ নেওয়া ছিল। প্রয়োজনে সেই চুক্তি বাতিল করা হতে পারে জানিয়েছিলেন ইন্ডিগোর সিইও পিটার এলবার্স।

তুরক্সের এই ধরনের আচরণে নয়াদিল্লি বার্তা, এই অবস্থায় তুরস্কের সংস্থাগুলির সঙ্গে স্বাভাবিকভাবে ব্যবসা চালিয়ে যাওয়া কোনও মতেই সম্ভব নয়।

দেখুন ভিডিও-